《任伯仲时德升用均你韵送德父守菑川邀奈同赋》
宋代·傅察

妙龄擢秀如黄童，藉甚词林振古风。
澜翻千载常在口，磊落万卷独蟠胸。
不将龟筮论从逆，独向诗书有高识。
琳宫乞得十年闲，可但新诗胜畴昔。
一麾自诡治东莱，洗眼看公手重拭。
疲民安堵身暂休，黠吏垂头声不出。
人言功效真旧尔，归近高堂浑含喜。
喜公才气更难量，致君要著岩廊里。
秋云漠漠垧空飞，飒飒凉风生桂枝。
马啼又踏东川去，盘水洋洋可乐饥。
我今作吏愧无补，梦寐林泉那得归。
会抽手版付丞相，却扫庭闱戏彩衣。
卜邻傥许依仁里，与子艰难共生死。
钓竿伴我访沧溟，沮洳定无三尽鲤。

作者简介：傅察（1089—1126）字公晦，孟洲济源（今属河南）人，北宋中书侍郎傅尧俞重孙。端重有操，为文温丽，遇事若无所可否，非其意萃然不可犯。徽宗崇宁五年（1106）进士，蔡京欲妻以女，拒弗答。曾任青州司法参军、永平、淄川丞，太常博士，兵部、吏部员外郎。宣和七年（1125）冬，接伴金国贺正旦使，道逢金太子斡离不，令下拜，抗辩不屈而死，谥忠肃。事迹见《宋史·忠义本传》。